Oslo 10.01.2024

**Innkommet forlag nr. 4**

**Forslag til årsmøtet i teknisk fagforening**

Vedtak om frikjøpsprosent for tillitsvalgte i Fagforbundet Teknisk Fagforening Oslo.

Styret i Vann- og avløpsetatens klubb foreslår at årsmøtet i fagforeninga vedtar følgende frikjøpsprosent for tillitsvalgte i teknisk fagforening Fagforbundet:

* 80% frikjøp for leder
* 80% frikjøp for nestleder
* 20% frikjøp for fane2-ansvarlig
* Stopp i ekstra kontingent

Vi opplever et behov for et konkret vedtak vedrørende frikjøp i fagforeninga. Fra stiftelsen og til i dag har både leder og nestleder vært frikjøpt 100%. Vi opplever at det var fornuftig ved oppstart av ny fagforening, men at det ikke lenger er økonomisk forsvarlig etter 10 års drift.

Vi opplever et behov for økte midler til klubbene i fagforeninga og til kurs og konferanser. Det er et problem at klubbene ikke har tilstrekkelig med midler til å gjennomføre egne samlinger minst en gang i året. Det er ulike behov i ulike klubber, men felles utfordring er økonomi som følge av at en altfor stor del av budsjettet går til frikjøp.

Vann- og avløpsetatens klubb har ikke kunnet gjennomføre de medlemsaktivitetene som vi i utgangspunktet ønsker, på grunn av anstrengt økonomi. Vi foreslår derfor en reduksjon i frikjøpsprosenten for leder og nestleder. 20% frikjøp for fane2-ansvarlig anser vi som helt nødvendig.

Ved å stoppe ekstra kontingenten vil medlemskapet bli mer lik andre fagforeninger, og dette vil med reduksjon av frikjøpsprosenten til leder og nestleder ikke påvirke den totale økonomien, men medføre att klubbene kan få styrket sin økonomi.

**Forslag til vedtak:**

* Forslaget tiltres

**Styrets innstilling:**

Forslaget tiltres ikke.

Begrunnelse:

Styret anser intensjoner i forslaget som ivaretatt gjennom handlingsplan og budsjett.

Klubbens økonomi er styrket i budsjettet, og klubben har hatt mulighet til å komme med innspill til opplæring for 2024. Samtidig er det satt av fri midler som klubbene kan søke på. Inneværende år benyttet ikke klubben avsatte midler eller søkte om midler fra aktivitetsposten.

Frikjøpet som fagforeninga har hatt siden oppstart har vært følgende:

Leder har siden oppstart hatt 100% frikjøp.

Nestleder hadde i 2014 og 2015 50% frikjøp, dette øket årsmøtet i 2016 til 60% og fra 2017 fram til i dag har det vært 100% ut ifra årsmøtes behandling.

Fane2 ansvarlig hadde i først 40% frikjøp på i 2015 og 2016. Fra 2017 har det vært 20% frikjøp i denne rollen.

Sekretær hadde i 2014 og 2015, 20% frikjøp, nå er det ikke frikjøp på dette vervet.

Samtidig har vi hatt en tilføring av medlemmer, fagforeninga har vokst med 610 medlemmer siden stiftelsen. I 2016 fikk fagforeninga tilført medlemmer uten tillitsvalgts apparat fra privat sektor og medlemmer i bydelene. I 2017 ble Franzefoss en del av vår fagforening.

Frikjøpet har siden 2014 og fram til i dag vært stabilt, men rollene som disponerer har endret seg da behovet har flyttet seg fra å bygge fagforening til å utvikle en organisasjon også der vi ikke har tillitsvalgts apparat.

Styret kan ikke ha et vedtak som binner prosenter på enkelte verv. Under en streik i privat sektor må vi kunne utvide enkelte frikjøp innenfor budsjett.

Av Oslo sinne 18 fagforeninger er det 10 som i dag har tilleggskontiene.